Aḥric wis sin Adeg n tmedyazt taqbaylit tatrart tuntit tesɛi ara izerfan, ur tesɛi ara adeg deg tmetti-is. Dayen i tt-yeǧǧan daɣen ur tezmir ara ad d-tini ayen tettḥulfu. Timetti tamensayt n Ḥiẓer ur temgarad ara ɣef tmettiyin-nniḍen, zik taqcict ur tesɣi ara azref n tɣuri, maca tura imi yennerna wannar n taywalt, nnulfan-d wallalen imaynuten : tiliẓri, rradyu, weɛɛan imdanen, rran-as azal i tmeṭṭut, tuɣal tesɛa azref n ulmud, azref n umeslay ɣef wayen i as-d-yehwan, tesɛa tilelli ad teffeɣ, ad texdem ad dtesnulfu. Yuɣal ṣṣut-is sellen-as akk deg umaḍal, liḥala n Tziri tcuba liḥala n tlawin timedyazin merra, ula d netta tettunefk-as tegnit ad d-tessenfali wa ad taru, anect-a dayen ara d-ibanen deg uḥric i d-iteddun ɣef tudert-is.